A mes gran part d'o lexico neerlandés perteneixe a lo sector d'a navegación: cambuse, matelot, flûte, bastaque, livarde, ecetra. Ligau a la navegación se troban os nombres de qualques peixes marins: flétan y elbot. As mercaderías y medios de transport tamién son ligaus a este campo: potasse ("potasa"), coche ("carro de viachers"), y tamién a flora y fauna exoticas: palissandre ("palisandro", pamplemousse ("pomelo"), lingue y loris. Os invertebraus mite ("palometa") y cancrelat ("cucaracha") no son exoticos pero talment tiengan nombre neerlandés por trobar-sen en os barcos.